
Ajutise komisjoni moodustamine 
Jõelähtme valla põhimääruse uue redaktsiooni väljatöötamiseks
Võttes aluseks kohaliku omavalitsuse korralduse seaduse § 8, § 22 lg 1 p 20, § 47 ning Jõelähtme valla põhimääruse § 6 lg 2, § 16, arvestades vajadust viia Jõelähtme valla põhimäärus kooskõlla kohaliku omavalitsuse korralduse seaduse muudatustega, vaadata terviklikult üle volikogu ja vallavalitsuse töökorraldus, pädevusnormid ning menetluslikud regulatsioonid ja töötada välja Jõelähtme valla põhimääruse uus, tänapäevane, võimude lahususe põhimõttest lähtuv ning volikogu, vallavalitsuse ja teiste puudutatud osapoolte rolle, pädevusi ja õigustatud huve tasakaalustatult arvestav redaktsioon, Jõelähtme Vallavolikogu
o t s u s t a b:
1. Moodustada Jõelähtme Vallavolikogu ajutine komisjon nimega „Jõelähtme valla põhimääruse komisjon“.
2. Komisjoni ülesandeks on Jõelähtme valla põhimääruse uue redaktsiooni väljatöötamine, sealhulgas:
2.1. kehtiva Jõelähtme valla põhimääruse terviklik läbivaatamine;
2.2. kohaliku omavalitsuse korralduse seaduse ja teiste asjakohaste õigusaktide muudatuste analüüsimine;
2.3. Jõelähtme valla juhtimis-, töökorraldus- ja menetluslike vajaduste kaardistamine;
2.4. põhimääruse uue redaktsiooni eelnõu ettevalmistamine;
2.5. ettepanekute läbivaatamine, seisukohtade kujundamine ning vastava eelnõu esitamine Jõelähtme Vallavolikogule.
3. Määrata käesoleva otsusega moodustatud ajutine komisjon Jõelähtme valla põhimääruse uue redaktsiooni eelnõu menetlemisel juhtivkomisjoniks.
4. Kinnitada komisjoni liikmete arv ___ liiget. Komisjoni koosseisu kinnitab vallavolikogu eraldi otsusega.
5. Komisjoni tegevus lõpeb Jõelähtme valla põhimääruse uue redaktsiooni kehtestamisel või vallavolikogu vastavasisulise otsuse jõustumisel.
6. Otsus jõustub teatavakstegemisest.

